

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 24.oktobrī Nr.446

(protokols Nr.11, 25.p)

**Par Ed.Veidenbauma literārās prēmijas piešķiršanu.**

Priekuļu novada dome izskata jautājumu par Ed. Veidenbauma literārās prēmijas piešķiršanu.

Izvērtējot Priekuļu novada domes rīcībā esošo informāciju, konstatēts, ka Eduarda Veidenbauma literārās prēmijas žūrijas komisija 2019.gada 30.septembrī pieņēmusi lēmumu 2019.gadā Eduarda Veidenbauma literāro prēmiju piešķirt Vilim Daudziņam par poētisko lekciju “Veidenbaums un Veidenbaums. Divi brāļi”.

Ņemot vērā iepriekš minēto un pamatojoties uz likuma „Par pašvaldībām” 21.panta pirmās daļas 27.punktu, Priekuļu novada pašvaldības Nr.7/2019 „Par Priekuļu novada pašvaldības budžetu 2019. gadam”, Eduarda Veidenbauma literārās prēmijas piešķiršanas nolikumu, Priekuļu novada pašvaldības Izglītības, kultūras un sporta komitejas 17.oktobra (protokols Nr.8) un 2019.gada 21.oktobra Finanšu komitejas (protokols Nr.11) atzinumu par lēmuma projektu, atklāti balsojot, PAR –11(Elīna Stapulone, Dace Kalniņa, Aivars Tīdemanis, Elīna Krieviņa, Jānis Mičulis, Mārīte Raudziņa, Arnis Melbārdis, Jānis Ročāns, Aivars Kalnietis, Normunds Kažoks, Ināra Roce), PRET –nav, ATTURAS –nav, Priekuļu novada dome **nolemj**:

1. Apstiprināt Eduarda Veidenbauma literārās prēmijas žurijas komisijas 2019.gada 30.septembra lēmumu “Par E. Veidenbauma literārās prēmijas piešķiršanu”.
2. Piešķirt 2019.gada Eduarda Veidenbauma literārās prēmijas laureāta goda nosaukumu aktierim **Vilim DAUDZIŅAM par poētisko lekciju „Veidenbaums un Veidenbaums. Divi brāļi”**.
3. Prēmēt ar balvu naudas izteiksmē EUR 600.00 (seši simti euro 00 centi) apmērā no Liepas kultūras nama budžeta līdzekļiem.
4. Atbildīgais par lēmuma izpildi – Finanšu un grāmatvedības nodaļas vadītāja – I. Rumba.

Domes priekšsēdētāja (paraksts) Elīna Stapulone